Návrh

stanoviska vlády Slovenskej republiky k programu a k navrhovaným záverom 91. zasadnutia Generálnej konferencie Medzinárodnej organizácie práce v dňoch 3. júna 2003 - 19. júna 2003 v Ženeve 

Slovenská republika ako členský štát MOP prispieva doterajšími aktivitami k rozvíjaniu a zlepšovaniu kultúry pracovných a sociálnych vzťahov.

Programové vyhlásenie vlády SR predpokladá okrem iného reformy v oblasti pracovných a sociálnych vzťahov, najmä novelu Zákonníka práce, zákona o zamestnanosti, dôchodkovú reformu, ako aj iné zmeny, ktoré dávajú rámec aj na postup delegácie SR na 91. zasadnutí konferencie.
	
Pokiaľ ide o prvý bod programu zasadnutia konferencie, správa predsedu Správnej rady MÚP a generálneho riaditeľa MÚP sa bude týkať programu a realizácie činností MOP v predchádzajúcom období. Členovia (členské štáty) MOP dostanú vopred písomnú správu generálneho riaditeľa MÚP a budú sa môcť k nej vyjadriť vo všeobecnej rozprave. Slovenská republika ako členský štát MOP si riadne plní záväzky vyplývajúce z Ústavy MOP, z dohovorov MOP, ktorými je viazaná, i z ďalších vnútorných úprav MOP. K tomuto bodu programu konferencie sa okrem iného vyjadrí vedúci delegácie SR vo všeobecnej rozprave. Pokiaľ ide o Deklaráciu o základných zásadách a právach pri práci a jej následné opatrenia Slovenská republika je viazaná všetkými ôsmimi dohovormi MOP, ktoré sa vzťahujú ku všetkým štyrom kategóriám základných zásad a práv pri práci.
	
V druhom bode zasadnutia konferencie sa bude prerokúvať program, rozpočet a finančné otázky MOP. Slovenská republika riadne a včas splnila svoje finančné záväzky voči MOP v predchádzajúcich rokoch a uhradila svoj finančný príspevok do rozpočtu MOP na rok 2003 vo výške 148 047 CHF. Uvedený členský príspevok Slovenskej republiky na rok 2003 sa uhradil Medzinárodnému úradu práce 10. februára 2003 z kapitoly rozpočtu Ministerstva zahraničných vecí SR. V tomto druhom bode programu konferencie sa preskúmajú informácie o finančných a správnych záležitostiach, ako aj otázky programu a rozpočtu MOP na roky 2004 až 2005.

Stálym a tretím bodom každoročného zasadnutia konferencie je prerokúvanie správ o aplikácii dohovorov a odporúčaní MOP, ktoré dodali na základe výzvy Správnej rady MÚP jednotlivé členské štáty o plnení a dodržiavaní tých dohovorov a odporúčaní MOP, ktoré sú obsiahnuté v správe výboru expertov o aplikácii dohovorov a odporúčaní MOP (International Labour Conference, 91th Session 2003, Report III, Part 1A, Report of the Committee of Experts on the Application of Conventions and Recommendations – articles 19, 22 and 35 of the ILO Constitution) a v správe o ochrane miezd – normy a záruky vzťahujúce sa k pracovnému odmeňovaniu (International Labour Conference, 91st Session 2003, Report III, Part 1B – Information and reports on the application of Conventions and Recommendations concerning Protection of Wages – No. 95 and No. 85). Slovenská republika je viazaná Dohovorom MOP o ochrane miezd č. 95 z roku 1949.  

Z hľadiska aplikácie Dohovoru MOP o slobode združovania a ochrane práva organizovať sa č. 87 z roku 1948 a Dohovoru MOP o použití zásad práva  organizovať sa a kolektívne vyjednávať č. 98 z roku 1949  (Slovenská republika je týmito dohovormi viazaná) Odborové združenie železničiarov podalo Medzinárodnému úradu práce do Ženevy tri sťažnosti týkajúce sa otázok obmedzovania výkonu práva na štrajk (prípad 2094). Vláda SR na predmetné sťažnosti reagovala svojím vyhlásením a komentárom (uznesenie vlády SR č. 422 zo dňa 16. mája 2001, uznesenie vlády SR č. 72 z 23. januára 2002 a uznesenie vlády SR č. 965 zo 4. septembra 2002), ako aj novelizáciou zákona o kolektívnom vyjednávaní v otázkach štrajku (§ 17) v rámci inštitútu kolektívneho vyjednávania (zákon č. 209/2001 Z. z.), čo s uspokojením konštatoval výbor pre slobodu združovania Medzinárodného úradu práce (326. správa výboru pre slobodu združovania Medzinárodného úradu práce, november 2001, Ženeva, Oficiálny vestník Medzinárodného úradu práce, ročník 2001, čiastka LXXXIV., oddiel B. č. 3, odseky 478 až 493, str. 141 až 145; 327. správa výboru pre slobodu združovania Medzinárodného úradu práce, marec 2002, Ženeva, Oficiálny vestník Medzinárodného úradu práce, ročník 2002, čiastka LXXXV., oddiel B. č. 1, odseky 104 až 106, str. 24; 329. správa výboru pre slobodu združovania Medzinárodného úradu práce (ďalej len „výbor“), november 2002, Ženeva, odseky 132 až 135, str. 26 a 27). 

V prípade potreby vládny zástupca vo výbore pre aplikáciu dohovorov a odporúčaní MOP bude presadzovať závery vyplývajúce z uvedených uznesení vlády SR a z ďalších skutočností vyplývajúcich zo správy.

Štvrtým bodom programu konferencie je revidovanie Odporúčania Medzinárodnej organizácie práce o rozvoji ľudských zdrojov č. 150 z roku 1975 - Vzdelávanie a odborná príprava na prácu vo vzdelanostnej spoločnosti (prvá rozprava). Ako následok globalizácie a spojeného rozvoja v ekonomike, v pracovnom trhu a vo svete práce, nový prístup k vzdelávaniu a v odbornej príprave sa objavuje. Nedávne trendy v práve a v praxi v mnohých krajinách ukázali úsilie investovať do jednotlivca do centra rozvoja ľudských zdrojov; zapojiť sociálnych partnerov do riadenia a financovania vzdelávania a odbornej prípravy; a zabezpečiť, že všetci občania majú prístup k vzdelávacím príležitostiam a príležitostiam na odbornú prípravu počas celého ich života. V tomto kontexte súčasné Odporúčanie Medzinárodnej organizácie práce o rozvoji ľudských zdrojov je z veľkej časti zastaralé a potrebuje byť nahradené dynamickým dokumentom, ktorý je aplikovateľnejší a užitočnejší pre členské štáty MOP a pre sociálnych partnerov, keď formulujú a uplatňujú politiky a programy ľudských zdrojov. 

V záujme vzdelávania a odbornej prípravy na prácu vo vzdelanostnej spoločnosti vláda SR podporuje prijatie novej medzinárodnej normy MOP pre oblasť rozvoja ľudských zdrojov. 

Piatym bodom programu konferencie je problematika rozsahu pracovného pomeru, ako jedna z najvýznamnejších kategórii pracovného práva a aktuálna pre všetky členské štáty Medzinárodnej organizácie práce. Jednotlivé druhy pracovného pomeru, atypické formy pracovného pomeru, pracovný pomer na dobu určitú, pracovný pomer na dobu neurčitú, ustanovenia o pružnom pracovnom pomere, vzniku, zmene a skončení pracovného pomeru a ďalšie súvisiace otázky umožnia v priebehu konferencie vyjadriť sa k týmto skutočnostiam a prispieť k formovaniu záverov v tejto oblasti a budúcim možným aktivitám MOP vrátane normotvornej činnosti. Určený vládny zástupca delegácie SR vo výbore sa aktívne zúčastní na práci výboru. 

Šiestym bodom programu konferencie sú normy MOP a aktivity v oblasti bezpečnosti a ochrany zdravia pri práci podrobná rozprava s cieľom vypracovať plán opatrení pre takéto aktivity (všeobecná rozprava založená na integrovanom prístupe). Globálne sociálne a ekonomické zmeny v obchode, regulačnom systéme, technológiách, informáciách, organizácii práce, typoch zamestnania a v iných sférach majú zvýšený účinok na stav a úlohu medzinárodných pracovných noriem a tým majú vplyv na vnútroštátne právo a prax. Tento účinok je podstatný na poli bezpečnosti a ochrany zdravia pri práci. Rozprava k tomuto bodu programu konferencie umožní budúce vypracovanie plánu opatrení (činností) na racionálnejšie a sústredenejšie použitie noriem Medzinárodnej organizácie práce v oblasti bezpečnosti a ochrany zdravia pri práci a iných dokumentov, ako aj iných prostriedkov k činnosti vrátane odbornej spolupráce, znalostného riadenia a rozšírenia a medzi-agentúrnej spolupráce s cieľom zvýšiť ich efektívnosť a vplyv. Určený vládny zástupca delegácie SR vo výbore sa aktívne zúčastní na jeho práci. 

Siedmym bodom programu konferencie je zlepšenie zabezpečenia identifikácie námorníkov ako reakcia najmä na teroristické útoky z 11. septembra 2001, Zhromaždenie Medzinárodnej námorníckej organizácie prijalo rezolúciu označenú „Prehľad opatrení a postupov k zamedzeniu aktov terorizmu, ktoré ohrozujú bezpečnosť cestujúcich a posádok lodí a bezpečnosť lodí“. Jeden aspekt sa má zvážiť v tomto kontexte, v záležitostiach súčasných opatrení pre identifikáciu námorníkov hľadajúcich oprávnenie na výkon ich dôležitých práv na  opustenie lode alebo vykonávanie ich profesných povinností na zahraničnom teritóriu. Dohovor Medzinárodnej organizácie práce o národných (celoštátnych) identifikačných dokumentoch námorníkov č. 108 z roku 1958 pokrýva tento aspekt, ale ustanovuje pre identifikačný dokument nedostatok bezpečnostných znakov nevyhnutných pre súčasné podmienky. Dohovor MOP č. 108 preto vyžaduje naliehavú modernizáciu v tejto súvislosti. Dohovor potrebuje tiež byť preskúmaný tak, aby nové ustanovenia sa prijali, ktoré by mohli byť zahrnuté v protokole k dohovoru alebo dokumente revidujúci dohovor a sú rýchlo akceptovateľné najväčším možným počtom krajín. Vláda Slovenskej republiky súhlasí, aby konferencia prijala protokol k Dohovoru MOP č. 105 alebo iný dokument.

N á v r h 

Zloženia a postupu 
delegácie Slovenskej republiky na 91. zasadnutí Generálnej konferencie Medzinárodnej organizácie práce v dňoch 3. júna 2003 až 19. júna 2003 v Ženeve

Základné právne (zmluvné) východiská účasti delegácie SR na konferencii:

Podľa Ústavy MOP členské štáty Medzinárodnej organizácie práce musia zabezpečiť, že ich delegácie sú plne trojstranné (tripartitné), a že delegáti sú schopní konať plne nezávisle jeden od druhého.

•	článok 3 odsek 1 a 2 Ústavy MOP upravuje:
-	konferencie sa zúčastňujú štyria zástupcovia člena – delegáti (členského štátu MOP), z toho dvaja sú vládnymi delegátmi a ďalší dvaja sú delegátmi, ktorí zastupujú tak zamestnávateľov (AZZZ SR), ako aj pracovníkov (KOZ SR) každého z členov (členských štátov MOP),
-	každého delegáta môžu sprevádzať najviac dvaja odborní poradcovia (ku každému bodu programu zasadnutia konferencie).

•	čl. 13 odsek 2 písm. a) čl. 3 odsek 8 a 9 Ústavy MOP: 
-	úhrada nákladov – každý z členov (členských štátov MOP) uhrádza cestovné výdavky a výdavky spojené s pobytom svojich delegátov a poradcov alebo zástupcov, ktorí sa zúčastnia na zasadnutiach konferencie; vláda každého člena (členského štátu MOP) oznámi mená delegátov a ich poradcov Medzinárodnému úradu práce (najneskôr pri tejto konferencii do 19. mája 2003); poverovacie listiny delegátov a ich poradcov podliehajú verifikácii konferencie, ktorá dvojtretinovou väčšinou hlasov prítomných delegátov môže odmietnuť prijatie ktoréhokoľvek delegáta alebo poradcu, pri ktorom príde k záveru, že nebol vymenovaný v súlade s týmto článkom.

•	čl. 3 odsek 1, 2, 5, čl. 13 odsek 2 písm. a) Ústavy MOP:
-	v prípade nedodržania uvedených ustanovení Ústavy MOP je možnosť podať sťažnosť (sťažnosti) za porušenie ustanovení Ústavy MOP.

•	čl. 3 odsek 5: členovia (členské štáty MOP) vymenujú mimovládnych delegátov a poradcov, ktorých vyberú po súhlase s najreprezentatívnejšími profesijnými organizáciami zamestnávateľov a pracovníkov (v podmienkach SR je to AZZZ SR a KOZ SR) príslušnej krajiny (štátu), ak také sú.

Zloženie trojstrannej delegácie SR podľa navrhovaného uznesenia vlády SR predpokladá 2 delegátov za vládu SR a 3 poradcov, 1 delegáta za AZZZ SR a 2 poradcov a 1 delegáta za KOZ SR a 2 poradcov = 9 osôb (Poznámka: delegáti za vládu SR sa navrhujú zo Stálej misie SR pri OSN a ostatných medzinárodných organizáciách v Ženeve – nevzniknú žiadne finančné výdavky). Rozpočtovaná suma na konferenciu predstavuje čiastku 2 500 000 Sk a celkové výdavky pri tomto zložení trojstrannej delegácie SR pri použití leteckej dopravy predstavujú čiastku 1 119,5 tis. Sk, čo je čerpanie výdavkov na 44,7 %. V absolútnom vyjadrení to predstavuje úsporu výdavkov vo výške 1 380,5 tis. Sk.  

K I. bodu písm. a) programu konferencie - Správa predsedu Správnej rady MÚP a generálneho riaditeľa MÚP:
Predseda Správnej rady MÚP podá správu konferencii o práci Správnej rady MÚP od júna 2002 do júna 2003. Konferencia bude mať v predstihu správu generálneho riaditeľa MÚP v súlade s článkom 12 odsekom 1 a 2 Rokovacieho poriadku konferencie. 

Členovia (členské štáty) MOP dostanú vopred písomne správu generálneho riaditeľa MÚP a budú sa môcť k nej vyjadriť vo všeobecnej rozprave. Časový limit vystúpenia je 5 minút (článok 14 odsek 6 Rokovacieho poriadku konferencie).

Rozprava k týmto dokumentom na plenárnom zasadnutí konferencie sa začne v pondelok 9. júna 2003 o 10. 00 hod. a môže pokračovať až do 17. júna 2003.

Priebeh konferencie sa bude publikovať v priebežných záznamoch v anglickom jazyku, francúzskom jazyku alebo v španielskom jazyku. Jednotlivé texty vystúpení k prvému bodu programu konferencie je potrebné predložiť na diskete v softwarovom produkte, uprednostňuje sa „Word“ alebo „Wordperfect“. Rozprava na plenárnom zasadnutí konferencie, ako aj správy výborov týkajúce sa bodov III., IV., V., VI. a VII. programu konferencie sú prístupné na Internete (http://www.ilo.org). 

Zásady, ktorými sa riadi rozprava na plenárnom zasadnutí konferencie:

-	sloboda slova (vyjadrovania) je pilierom Medzinárodnej organizácie práce, ani vlády, ani zamestnávatelia alebo pracovníci nie sú oslobodení od kritiky v rámci svojich ochranných opevnení,
-	sloboda slova zahŕňa slobodu odpovedať – jedno stanovisko môže čeliť námietkam iného stanoviska,
-	sociálna spravodlivosť prispieva k trvalému mieru; všetky ľudské bytosti majú právo realizovať svoj materiálny blahobyt a duchovný rozvoj v slobode a dôstojnosti. Šírka týchto základných zásad Medzinárodnej organizácie práce znemožňuje presne vymedziť rozpravu na Medzinárodnej konferencii práce a Medzinárodná organizácia práce sa musí zamerať na ciele, ktoré odvodzuje z týchto zásad, bez ohľadu na politické úvahy,
-	napriek tomu, účel a rozsah rozpravy na Medzinárodnej konferencii práce nesmie zasiahnuť do riadnej rozpravy Bezpečnostnej rady Organizácie Spojených národov a Valného zhromaždenia, orgánmi poverenými Chartou so zodpovednosťou za politické rozhodnutia v systéme OSN,
-	podporovať hodnoty ľudskej slobody a dôstojnosti uchované v Ústave Medzinárodnej organizácie práce v obdobiach ostrého politického napätia, konferencia sa musí usilovať k najplnšej možnej pokračujúcej spolupráce pri realizácii cieľov Medzinárodnej organizácie práce. Každý delegát má povinnosť vziať do úvahy tieto činitele a prezident konferencie zabezpečiť, že sa zachovávajú.

K I. bodu písm. b) programu konferencie - Globálna správa na základe následných opatrení k Deklarácii Medzinárodnej organizácie práce o základných zásadách a právach pri práci – odstránenie diskriminácie vo vzťahu k zamestnaniu a povolaniu: 

Následné opatrenia k Deklarácii o základných zásadách a právach pri práci, ktoré sa prijali na 86. zasadnutí Generálnej konferencie Medzinárodnej organizácie práce v júni 1998 vyzývajú generálneho riaditeľa Medzinárodného úradu práce, aby vypracoval správu každý rok, ktorá by poskytla dynamický globálny obraz vzťahujúci sa k uplatňovaniu jednej zo štyroch kategórii základných zásad a práv pri práci. Správna rada MÚP rozhodla, že štvrtá globálna správa sa bude týkať problematiky odstránenia diskriminácie vo vzťahu k zamestnaniu a povolaniu. Globálna správa zostavená na základe zodpovednosti generálneho riaditeľa MÚP zobrazí široké trendy vo vzťahu k vybranej kategórii základných zásad a práv pri práci (odstránenie diskriminácie vo vzťahu k zamestnaniu a povolaniu), tak pre tie štáty, ktoré ratifikovali základné dohovory MOP v tejto oblasti, ako aj pre tie štáty, ktoré ich neratifikovali (Dohovor MOP o diskriminácii v zamestnaní a povolaní č. 111 z roku 1958, Dohovor MOP o rovnakom odmeňovaní mužov a žien za prácu rovnakej hodnoty č. 100 z roku 1951). Správa má slúžiť ako základ na zhodnotenie efektívnosti pomoci, ktorú MOP poskytla, ako aj následné vymedzenie priorít Správnou radou MÚP pre odbornú spoluprácu na budúce štvorročné obdobie. Následné opatrenia k Deklarácii o základných zásadách a právach pri práci predpokladajú rozpravu k tejto správe osobitne od správ podľa článku 12 Rokovacieho poriadku konferencie. V tejto súvislosti Správna rada MÚP na svojom 286. zasadnutí (marec 2003) prijala presné opatrenia k rozprave k tomuto bodu programu konferencie. 

Slovenská republika je viazaná všetkými ôsmimi dohovormi MOP, ktoré sa vzťahujú ku všetkým štyrom kategóriám základných zásad a práv pri práci Dohovor MOP o slobode združovania a ochrane práva organizovať sa č. 87 z roku 1948 (oznámenie č. 489/1990 Zb. a bod č. 28 oznámenia MZV SR o potvrdení sukcesie SR do záväzkov z príslušných mnohostranných zmluvných dokumentov MOP, ktorých depozitárom je generálny riaditeľ Medzinárodného úradu práce č. 110/1997 Z. z., Dohovor MOP o použití zásad práva organizovať sa a kolektívne vyjednávať č. 98 z roku 1949 (oznámenie č. 470/1990 Zb. a bod 33 oznámenia MZV SR č. 110/1997 Z. z.), Dohovor MOP o nútenej alebo povinnej práci č. 29 z roku 1930 (oznámenie č. 506/1990 Zb. a bod 14 Oznámenia MZV SR č. 110/1997 Z. z.), Dohovor MOP o zrušení nútenej práce č. 105 z roku 1957 (oznámenie MZV SR č. 340/1998 Z. z.), Dohovor MOP o minimálnom veku na prijatie do zamestnania č. 138 z roku 1973 (oznámenie MZV SR č. 341/1998 Z. z. a Redakčné oznámenie o oprave tlačovej chyby v oznámení MZV SR č. 341/1998 Z. z. uverejnené v čiastke č. 140/1998 Z. z.), Dohovor MOP o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z. z.), Dohovor MOP o diskriminácii v zamestnaní a povolaní č. 111 z roku 1958 (oznámenie č. 465/1990 Zb. a bod 37 oznámenia MZV SR č. 110/1997 Z. z.) Dohovor MOP o rovnakom odmeňovaní mužov a žien za prácu rovnakej hodnoty č. 100 z roku 1951 (oznámenie č. 450/1990 Zb. a bod 35 oznámenie MZV SR č. 110/1997 Z. z.).
	
K II. bodu programu konferencie - Program a rozpočet a iné otázky MOP:

Finančné a rozpočtové záležitosti MOP sa prerokujú vo výbore pre program a rozpočet podľa Rokovacieho poriadku konferencie a Finančného poriadku MOP. Na práci tohto výboru sa zúčastní len určený vládny delegát, pretože členský príspevok do MOP platí štát, a nie sociálni partneri. Preskúmajú sa informácie o finančných a správnych záležitostiach, ako aj otázky programu a rozpočtu MOP na roky 2004 až 2005. 

Výbor príjme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K III. bodu programu konferencie - Informácie a správy o aplikácii dohovorov a odporúčaní MOP:

V súlade s článkom 19 a 22 Ústavy MOP sa od vlád členov (členských štátov) MOP požaduje, aby oznamovali generálnemu riaditeľovi MÚP informácie a správy o opatreniach vo vzťahu k dohovorom a odporúčaniam MOP, ktoré sa prijali na príslušnej konferencii pred príslušnými vnútroštátnymi orgánmi, ako aj informácie a správy o aplikácii dohovorov MOP, ktoré ratifikovali. Ak ide o dohovory MOP, ktoré člen (členský štát) MOP neratifikoval, je potrebné oznamovať generálnemu riaditeľovi MÚP na základe požiadaviek Správnej rady MÚP stav vnútroštátneho práva a praxe vo vzťahu k príslušnému vyžadovanému dohovoru (dohovorom) MOP a obdobne sa to vzťahuje aj na odporúčania MOP. Vláda Slovenskej republiky prostredníctvom Ministerstva práce, sociálnych vecí a rodiny SR na základe požiadaviek Správnej rady MÚP za rok 2002 vypracovala 20 správ o aplikácii dohovorov MOP, ktorými je Slovenská republika viazaná.

Na konferencii sa budú prerokúvať vo výbore pre aplikáciu dohovorov a odporúčaní MOP správy a informácie, ktoré dodali na základe výzvy Správnej rady MÚP jednotlivé členské štáty (vrátane Slovenskej republiky) o plnení a dodržiavaní tých dohovorov a odporúčaní MOP, ktoré sú obsiahnuté v správe výboru expertov o aplikácii dohovorov a odporúčaní MOP (International Labour Conference, 91th Session 2002, Report III, Part 1A, Report of the Committee of Experts on the Application of Conventions and Recommendations – articles 19, 22 and 35 of the ILO Constitution). Na 91. zasadnutí konferencie sa bude prejednávať všeobecný prehľad správ podľa článku 19 Ústavy MOP Správa III (1B)) - (Report III (1B)), ktorý sa bude zaoberať Dohovorom MOP o ochrane miezd č. 95 z roku 1949 a Odporúčaním MOP o ochrane miezd č. 85 z roku 1949. 

Podľa rezolúcie Medzinárodnej konferencie práce prijatej na jej 88. zasadnutí, ktorá sa týka opatrení odporúčaných Správnou radou Medzinárodného úradu práce na základe článku 33 Ústavy Medzinárodnej organizácie práce vo vzťahu k Myanmaru (Barma), uskutoční sa osobitné zasadnutie výboru o rozprave o účinkoch opatrení prijatých vládou Myanmaru na základe odporúčaní vyšetrovacej komisie vytvorenej za účelom preskúmania dodržiavania Dohovoru MOP o povinnej alebo nútenej práci č. 29 z roku 1930 zo strany Myanmaru.
	
Na prerokúvanie tejto problematiky konferencia zriadi v súlade so svojím rokovacím poriadkom výbor pre aplikáciu dohovorov a odporúčaní (noriem) MOP (ďalej len „výbor“), a určení zástupcovia delegácie SR sa zúčastnia na jeho práci.

Výbor príjme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K IV. bodu programu konferencie – Rozvoj ľudských zdrojov a odborná príprava – revidovanie Odporúčania Medzinárodnej organizácie práce o rozvoji ľudských zdrojov č. 150 z roku 1975 - Vzdelávanie a odborná príprava na prácu vo vzdelanostnej spoločnosti (prvá rozprava):

Ako následok globalizácie a spojeného rozvoja v ekonomike, v pracovnom trhu a vo svete práce, nový prístup k vzdelávaniu a v odbornej príprave sa objavuje. Nedávne trendy v práve a v praxi v mnohých krajinách ukázali úsilie investovať do jednotlivca do centra rozvoja ľudských zdrojov; zapojiť sociálnych partnerov do riadenia a financovania vzdelávania a odbornej prípravy; a zabezpečiť, že všetci občania majú prístup k vzdelávacím príležitostiam a príležitostiam na odbornú prípravu počas celého ich života. V tomto kontexte súčasné Odporúčanie MOP o rozvoji ľudských zdrojov je z veľkej časti zastaralé a potrebuje byť nahradené dynamickým dokumentom, ktorý je aplikovateľnejší a užitočnejší pre členské štáty MOP a pre sociálnych partnerov, keď formulujú a uplatňujú politiky a programy ľudských zdrojov. 

Rozhodnúc na svojom 280. zasadnutí (marec 2001) zahrnúť túto otázku do programu 91. zasadnutia Generálnej konferencie MOP, Správna rada MÚP ďalej rozhodla na svojom 283. zasadnutí (marec 2002), že tento bod programu konferencie mal by byť zaradený do režimu dvojitej rozpravy. MÚP pripravil dve správy, ako základ pre prvú rozpravu. Predbežná správa – „Vzdelávanie a odborná príprava na prácu vo vzdelanostnej spoločnosti“. Správa IV (1) Medzinárodná konferencia práce, 91. zasadnutie, 2003 (Report IV (1) International Labour Conference, 91st Session) bola sprevádzaná dotazníkom, v ktorom vlády boli požiadané odpovedať na dotazník. Vláda SR prostredníctvom Ministerstva práce, sociálnych vecí a rodiny SR a po konzultáciách so sociálnymi partnermi odpovedala na otázky položené v predmetnom dotazníku. Tieto odpovede boli zosumarizované v druhej správe - „Vzdelávanie a odborná príprava na prácu vo vzdelanostnej spoločnosti: názory zložiek MOP - Správa IV (2) Medzinárodná konferencia práce, 91. zasadnutie, 2003 (Report IV (2) International Labour Conference, 91st Session), ktorá tiež uvádza hlavné body, ktoré konferencia môže posúdiť.

Na prerokúvanie tejto problematiky konferencia zriadi v súlade so svojím rokovacím poriadkom výbor pre revidovanie Odporúčania Medzinárodnej organizácie práce o rozvoji ľudských zdrojov č. 150 z roku 1975 - Vzdelávanie a odborná príprava na prácu vo vzdelanostnej spoločnosti (ďalej len „výbor“), a určení zástupcovia delegácie SR sa zúčastnia na jeho práci.

Výbor príjme správu o činnosti výboru a závery k tejto problematike a predloží ich na schválenie plenárnemu zasadnutiu konferencie za účelom uskutočnenia druhej rozpravy v súlade s rokovacím poriadkom konferencie na budúcoročnom zasadnutí konferencii v júni roku 2004 s cieľom prijať  odporúčanie MOP.

K V. bodu programu konferencie – Rozsah pracovného pomeru (všeobecná rozprava): 

Ochrana umožnená najvyššími celoštátnymi pracovnými zákonmi je aplikovateľná k pracovníkom, ktorí sú zamestnancami a majú identifikovateľného zamestnávateľa a ktorí sú v pracovnom pomere k nim. Nedostatok získať jasnú ideu o povahe pracovného pomeru osobou vykonávajúcou prácu alebo službu a osobou dostávajúcou prácu alebo službu, môže zanechať pracovníkov nechránených. Formy zamestnania môžu byť skryté, alebo môžu sa stať dvojzmyselnými a týmto vznikajú vážne otázky kto je zamestnanec a kto je zamestnávateľ. Tento fenomén nie je v žiadnom prípade nový, ale spôsobuje zvýšenie istých kategórii pracovníkov – ženy, neprispôsobení pracovníci, nelegálni prisťahovalci – môžu byť obzvlášť postihnutí týmto. Navyše problém mal by byť posúdený oproti pozadiu globalizácie, dôležitých zmien v pracovnom trhu a hospodárskej krízy.

Úlohou konferencie je pracovať k spoločnému porozumeniu charakteristík a rozsahu tohto problému podľa postupov všeobecnej rozpravy. Ako základ pre rozpravu bude k dispozícií správa označená „Rozsah pracovného pomeru“ (Report V, International Labour Conference, 91st Session, 2003). Správa je zameraná na označenie týchto problémov na celoštátnej úrovni prostredníctvom zákonov, predpisov alebo postupov. Správa prezentuje nedávne celoštátne a medzinárodné iniciatívy pre posúdenie a zahrňuje navrhnuté body na rozpravu.

Na prerokúvanie tejto problematiky konferencia zriadi v súlade so svojím rokovacím poriadkom výbor pre rozsah pracovného pomeru (ďalej len „výbor“) a určení zástupcovia delegácie SR sa zúčastnia na jeho práci. 

Výbor príjme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K VI. bodu programu konferencie – Normy MOP – aktivity v oblasti bezpečnosti a ochrany zdravia pri práci podrobná rozprava s cieľom vypracovať plán opatrení pre takéto aktivity (všeobecná rozprava založená na integrovanom prístupe):
 
Globálne sociálne a ekonomické zmeny v obchode, regulačnom systéme, technológiách, informáciách, organizácii práce, typoch zamestnania a v iných sférach majú zvýšený účinok na stav a úlohu medzinárodných pracovných noriem a takto ich vplyv na vnútroštátne právo a prax. Tento účinok je podstatný na poli bezpečnosti a ochrany zdravia pri práci. 

Pre tento bod programu konferencie, konferencia uskutoční všeobecnú rozpravu na základe integrovaného prístupu na súhrnnej súvislosti, dôležitosti a vplyvu na normotvornú činnosť MOP v oblasti bezpečnosti a ochrany zdravia pri práci. S cieľom pomôcť rozprave, MÚP pripravil správu označenú „Normotvorne aktivity MOP v oblasti bezpečnosti a ochrany zdravia pri práci“ (Report VI – ILO standards-related activities in the area of occupational safety and health, International Labour Conference, 91st session, 2003). Z hľadiska  súčasných celoštátnych a regionálnych priorít v oblasti bezpečnosti a ochrany zdravia pri práci správa sa zameria na výzvy a dominantné rysy formujúce budúci rozvoj v tejto oblasti a preskúma kľúčové aspekty a faktory vzťahujúce sa k prepojeným problémom ako demografia, pracovné zmeny a starosť o nechránených pracovníkov. Správa bude slúžiť ako základ pre vypracovanie plánu opatrení (činností) na racionálnejšie a sústredenejšie použitie noriem Medzinárodnej organizácie práce v oblasti bezpečnosti a ochrany zdravia pri práci a iných dokumentov, ako aj iných prostriedkov k činnosti vrátane odbornej spolupráce, znalostného riadenia a rozšírenia a medzi-agentúrnej spolupráce s cieľom zvýšiť ich efektívnosť a vplyv.

Navrhované body na rozpravu sa zahrnú do správy.

Na prerokúvanie tejto problematiky konferencia zriadi v súlade so svojím rokovacím poriadkom výbor pre aktivity v oblasti bezpečnosti a ochrany zdravia pri práci (ďalej len „výbor“) a určení zástupcovia delegácie SR sa zúčastnia na jeho práci.

Výbor príjme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie.

K VII. bodu programu konferencie - Zlepšenie zabezpečenia identifikácie námorníkov (vytváranie noriem, jednoduchá rozprava s cieľom prijať Protokol alebo iný dokument):
   
Ako reakcia na teroristické útoky z 11. septembra 2001, Zhromaždenie Medzinárodnej námorníckej organizácie prijalo rezolúciu označenú „Prehľad opatrení a postupov k zamedzeniu aktov terorizmu, ktoré ohrozujú bezpečnosť cestujúcich a posádok lodí a bezpečnosť lodí“. Jeden aspekt sa má zvážiť v tomto kontexte, v záležitostiach súčasných opatrení pre identifikáciu námorníkov hľadajúcich oprávnenie na výkon ich dôležitých práv na opustenie lode alebo vykonávanie ich profesných povinností na zahraničnom teritóriu. Dohovor Medzinárodnej organizácie práce o národných (celoštátnych) identifikačných dokumentoch námorníkov č. 108 z roku 1958 (Slovenská republika tento dohovor neratifikovala) pokrýva tento aspekt, ale ustanovuje pre identifikačný dokument nedostatok bezpečnostných znakov nevyhnutných pre súčasné podmienky. Dohovor MOP č. 108 preto vyžaduje naliehavú modernizáciu v tejto súvislosti. Dohovor potrebuje tiež byť preskúmaný tak, aby nové ustanovenia sa prijali, ktoré by mohli byť zahrnuté v protokole k dohovoru alebo dokumente revidujúci dohovor a sú rýchlo akceptovateľné najväčším možným počtom krajín. Rôzne kompetentné orgány Medzinárodnej organizácie námorníkov a Správna rada MÚP súhlasili, že otázky zlepšenia bezpečnosti identifikácie námorníkov mohli by byť vhodnejšie pre MOP, aby sa s nimi zaoberala, pre očakávanie, že nový dokument MOP o tomto predmete mohol by sa použiť pre aplikáciu v blízkej budúcnosti. Správna rada MÚP na svojom 283. zasadnutí (marec 2002) preto zaradila túto otázku ako naliehavý bod programu tohto 91. zasadnutia konferencie a rozhodla, že sa bude riadiť postupom jednoduchej rozpravy.

MÚP pripravil dve správy ako základ pre tento bod. Prvá správa – „Zlepšenie zabezpečenia identifikácie námorníkov“ – Správa VII., Medzinárodná konferencia práce, 91. zasadnutie, 2003 (Report VII /1/, International Labour Conference, 91st Session, 2003), obsahujúca dotazník pre vlády. Druhá správa obsahuje dve časti: Správa VII. (2A), ktorá zahŕňa sumarizáciu odpovedí, ktoré dostal MÚP a komentáre MÚP a Správu VII. (2B), ktorá obsahuje navrhovaný dokument predložený na rozpravu.

Rozprava o tomto bode bude vyžadovať nielen expertízu v námorníckom sektore a v bezpečnostných záležitostiach, ale tiež koordinovaný prístup, teda zahrnúť množstvo rozličných vládnych odborov v každom členskom štáte zahrňujúc odbory práce, sociálnych vecí, dopravy, pobrežnej stráže, imigrácie, spravodlivosti a polície.

Na prerokúvanie tejto problematiky konferencia zriadi v súlade so svojím rokovacím poriadkom výbor pre zlepšenie zabezpečenia identifikácie námorníkov (ďalej len „výbor“), a určení zástupcovia delegácie SR sa zúčastnia na jeho práci.

Výbor príjme správu o činnosti výboru a závery v tejto oblasti a predloží ich na schválenie plenárnemu zasadnutiu konferencie s cieľom prijať protokol k Dohovoru MOP č. 105 alebo iný dokument.

Okrem uvedených výborov, ktoré sa ustanovujú podľa programu konferencie, konferencia v súlade s rokovacím poriadkom konferencie, zriaďuje organizačno-technické výbory – výbor pre rokovací poriadok, výberový výbor, mandátový výbor. Zriaďuje sa tiež výbor pre posudzovanie prijatia navrhnutých rezolúcii konferenciou. 

Program konferencie

91. zasadnutie Generálnej konferencie Medzinárodnej organizácie práce (ďalej len ”konferencia”) sa uskutoční v Ženeve v dňoch 3. - 19. júna 2003 v Paláci národov a v budove ústredia Medzinárodného úradu práce v Ženeve. V pondelok 2. júna 2003 od 9. 00 hod. otváraciemu zasadnutiu konferencie budú predchádzať oficiálne stretnutia skupín (skupiny za vlády, skupiny za zamestnávateľov a skupiny za zamestnancov /pracovníkov) a otváracie zasadnutie konferencie sa uskutoční v utorok 3. júna 2003 o 10. 00 hod v Paláci národov v Ženeve a konferencia zavŕši svoj program vo štvrtok 19. júna 2003. 

Program konferencie je nasledovný:
          
Stále body programu zasadnutia konferencie: 

I.	a)  Správa predsedu Správnej rady Medzinárodného úradu práce a generálneho riaditeľa Medzinárodného úradu práce (ďalej len „MÚP“),
b) Všeobecná správa na základe následných opatrení k Deklarácii Medzinárodnej organizácie práce o základných zásadách a právach pri práci – odstránenie diskriminácie vo vzťahu k zamestnaniu a povolaniu;
II.	Program a rozpočet na roky 2004 - 2005 a ostatné otázky;
III.	Informácie a správy o aplikácii dohovorov a odporúčaní Medzinárodnej organizácie práce (ďalej len „MOP“);
         
Body zaradené do programu konferencie Správnou radou MÚP: 

IV.	Odborná príprava a rozvoj ľudských zdrojov – revízia Odporúčania MOP o rozvoji ľudských zdrojov č. 150 z roku 1975 - Vzdelávanie a odborná príprava na prácu vo vzdelanostnej spoločnosti (vytváranie noriem, prvá rozprava);         
V.	Rozsah pracovného pomeru všeobecná rozprava;  
VI.	Normy MOP – aktivity v oblasti bezpečnosti a ochrany zdravia pri práci podrobná rozprava s cieľom vypracovať plán opatrení pre takéto aktivity (všeobecná rozprava založená na integrovanom prístupe);
VII.	Zlepšené zabezpečenie identifikácie námorníkov (vytváranie noriem, jednoduchá rozprava s cieľom prijať Protokol alebo iný dokument).